## 5. évfolyam

Óraszám: 72 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Család, otthon, nemzet – kisepikai alkotások (mese, monda, mítosz) és lírai alkotások | 20 |
| 2. Petőfi Sándor: János vitéz | 16 |
| 3. Szülőföld, táj – lírai és kisepikai alkotások | 10 |
| 4. Prózai nagyepika – ifjúsági regény 1. (Molnár Ferenc: A Pál utcai fiúk) | 12 |
| 5. Egy szabadon választott meseregény elemzése | 6 |
| 6. Év végi összefoglalás, számonkérés | 8 |
| *Összes óraszám:* | *72* |

*1. Család, otthon, nemzet – kisepikai alkotások (mese, monda, mítosz) és lírai alkotások*

Óraszám: 20 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* megértse és megválaszolja a különböző korokban keletkezett, különböző műfajú szövegek tematikus rokonságát, problémafelvetéseit
* alkalmazni tudja a korábban megismert műfajokhoz (pl. mese, monda) kapcsolódó elemzési szempontokat hasonló témájú szövegekben
* képes lesz személyes vélemény megfogalmazására a szövegekben felvetett problémákról
* azokat személyes élethelyzethez tudja kapcsolni
* jobban átlátja a családi és baráti kapcsolatok sokféleségét az irodalmi szövegek által

A témakör tanulása eredményeként a tanuló:

* megismerkedik a családi líra legkiemelkedőbb alkotásaival
* tud idézni aza következő művekből: Weöres Sándor: Ó, ha cinke volnék, Arany János: Rege a csodaszarvasról (részlet), Arany János: Családi kör (részlet)
* megismeri a legősibb kisepikai műfajok jellegzetességeit
* megkülönbözteti a mesetípusokat
* felismeri a mese jellegzetes jegyeit
* megismeri nemzeti mitológiánk legmeghatározóbb motívumait, történeteit
* megismeri a Biblia jelen témakörhöz kapcsolódó eredetmítoszait, pusztulásmítoszát és elbeszéléseit

Fejlesztési feladatok és ismeretek

* A magyar családi líra legmeghatározóbb alkotásainak megismerése; a szülő-gyermek kapcsolat megfigyelése irodalmi művekben: Weöres Sándor: Ó, ha cinke volnék; Petőfi Sándor: Egy estém otthon, Füstbe ment terv, Magyar vagyok; Arany János: Családi kör; Kányádi Sándor: Nagyanyó-kenyér
* A magyar mondavilág felfedezése: Fehérlófia; Az égig érő fa (magyar népmese); Arany János: Rege a csodaszarvasról
* A legősibb epikai műfajok sajátosságaival való ismerkedés: Görög mítosz: Daidalosz és Ikarosz; Bibliai történetek (A világ teremtése, Noé, Jézus születése, A betlehemi királyok)
* Memoriter: Weöres Sándor: Ó, ha cinke volnék; Arany János: Rege a csodaszarvasról (részlet), Arany János: Családi kör (részlet)

Fogalmak: népmese, mese, mesealak, meseformálás, meseszám, kaland, motívum, monda, rege, mítosz, valamint a témakörhöz választott szövegek elemzéséhez kapcsolódó fogalmak: hagyomány, nemzeti hagyomány, nemzeti kultúra, hazaszeretet, eredetmonda, dal, életkép, idill, lírai én

Javasolt tevékenységek

* a kijelölt lírai, kisepikai alkotások és szövegrészletek közös megismerése és feldolgozása
* lakókörnyezetünk mítoszainak összegyűjtése
* meseírás önálló munkaként

*2. Petőfi Sándor: János vitéz*

Óraszám: 16 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* értelmezze és megkülönböztesse a mesés és a valóságos elemek jelenlétét az irodalmi alkotásokban
* megértse a mese értékrendjét, és alkalmazza saját élete eseményeinek feldolgozása során
* kapjon ízelítőt a társadalmi különbségek által megjelenő konfliktusokból, és lásson azokra megoldási lehetőségeket

A témakör tanulása eredményeként a tanuló:

* ismeri Petőfi Sándor életét
* a János vitéz cselekményét, főbb szereplőit, azok kapcsolatrendszerét és motivációit
* tud idézni az alkotásból
* az elbeszélő költemény fogalmát, jellemzőit
* az egyszerűbb poétikai eszközöket
* alapvető verstani ismeretekkel rendelkezik

Fejlesztési feladatok és ismeretek

* Petőfi Sándor életének alapos ismerete
* a János vitéz című alkotásának keletkezési körülményei
* a János vitéz teljes szövegének közös órai feldolgozása
* a mű cselekményének megismerése, fő fordulópontjainak értelmezése
* egyszerűbb poétikai eszközök felismerése
* az ütemhangsúlyos verselés jellemzői
* memoriter: tetszőlegesen kiválasztott részletek a János vitézből

Fogalmak: verses epika, elbeszélő költemény; ütemhangsúlyos verselés, verssor; felező tizenkettes, páros rím; hasonlat, metafora, megszemélyesítés; párhuzam, ellentét

Javasolt tevékenységek

* a költői szöveg részletének és más médiumbeli megjelenítésének (rajzfilm, színmű, illusztráció stb.) összehasonlítása
* a szöveg közös megismerése hangos olvasás formájában
* a szöveg néhány részletében a poétikai eszközök felismerése, szerepük értelmezése: verselés, szóképek, alakzatok
* alapvető verstani és műfaji fogalmak megismerése, alkalmazása a mű bemutatásakor
* szerepjáték formájában a memoriterek felmondása, előadása

*3. Szülőföld, táj – lírai és kisepikai alkotások*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* véleményt tudjon alkotni az irodalmi szövegek keletkezéséhez, megértéséhez, tartalmához kapcsolódó földrajzi kérdésekkel kapcsolatosan
* értelmezni tudja a nyelv változó természetét különböző példák alapján
* megismerje a szülőföldhöz való ragaszkodás kifejezésének legszebb megnyilvánulásait, és ezekkel azonosulni tudjon

A témakör tanulása eredményeként a tanuló:

* leíró szöveget tud alkotni és elemezni egyaránt
* képes összevetni a különböző korszakokban született szövegek nyelvi eltéréseit
* megismeri a magyar tájlíra alapvető elemeit

Fejlesztési feladatok és ismeretek

* a táj- és környezetfestés eszközeiként szolgáló nyelvi formák megfigyelése lírai és prózai szövegekben
* a tájhoz, környezethez fűződő érzéseket, gondolatokat kifejező szövegek megértése, összehasonlítása a következő művek elemzésével: Petőfi Sándor: Szülőföldemen; Petőfi Sándor: Az alföld; Petőfi Sándor: Úti levelek (részlet); Nagy László: Balatonparton; Weöres Sándor: Tájkép

Fogalmak: hagyomány, napló, személyesség, tájleírás, téma, útleírás

Javasolt tevékenységek

* a szöveg közös megismerése és értelmezése
* a szövegek vizuális értését erősítő ábrák, illusztrációk készítése különböző technikákkal
* kisebb projektmunkák, a szövegekhez kapcsolódó közös kutatási feladatok elvégzése
* irodalmi atlasz vagy térkép használata

*4. Prózai nagyepika – ifjúsági regény 1. (Molnár Ferenc: A Pál utcai fiúk)*

Óraszám: 12 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes legyen azonosítani a cselekményben megjelenő élethelyzeteket és erkölcsi konfliktusokat
* önállóan véleményt tudjon formálni az egyes hősök által bemutatott embertípusok cselekedeteiről
* azonosítsa a regény főbb helyszíneit, térbeli viszonyait
* megértse a hazához és a szűkebb környezethez való hűség alapvető motivációit
* meg tudja fogalmazni a barátság és az összetartozás legfontosabb ismérveit
* ezeket be is tudja építeni életébe

A témakör tanulása eredményeként a tanuló:

* megismeri Molnár Ferenc munkásságát
* érti és ismeri A Pál utcai fiúk című regény cselekményét
* annak főbb fordulópontjait értelmezi és elkülöníti egymástól
* az író által alkalmazott jellemábrázolási technikákat értelmezi
* megérti és saját életébe beépíti a mű üzenetét

Fejlesztési feladatok és ismeretek

* Molnár Ferenc életének megismerése
* A Pál utcai fiúk című regény elemző feldolgozása
* A nagyepikai művek elemzési szempontjainak megismerése és alkalmazása
* Kötelező olvasmány: Molnár Ferenc: A Pál utcai fiúk

Fogalmak: az epikai mű szerkezete: előkészítés, cselekmény, fordulat, bonyodalom, tetőpont, megoldás, végkifejlet, helyszín, főszereplő, mellékszereplő

Javasolt tevékenységek

* otthoni olvasás
* közös órai szövegfeldolgozás
* a cselekmény és térszerkezet vizuális megjelenítése analóg vagy digitális médiumban

*5. Egy szabadon választott meseregény elemzése*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes legyen azonosítani a cselekményben megjelenő élethelyzeteket és erkölcsi konfliktusokat
* önállóan véleményt tudjon formálni az egyes hősök által bemutatott embertípusok cselekedeteiről
* azonosítsa a regény főbb helyszíneit, térbeli viszonyait

A témakör tanulása eredményeként a tanuló:

* megérti a regény cselekményét
* annak főbb fordulópontjait értelmezi és elkülöníti egymástól
* az író által alkalmazott jellemábrázolási technikákat értelmezi
* tisztában lesz a következő fogalmakkal: regény, meseregény vagy ifjúsági regény vagy történelmi regény, az epikai mű szerkezete: előkészítés, cselekmény, fordulat, bonyodalom, tetőpont, megoldás, végkifejlet, helyszín, főszereplő, mellékszereplő
* megérti és saját életébe beépíti a mű üzenetét

Fejlesztési feladatok és ismeretek

* a szaktanár által kiválasztott regény elemző bemutatása
* a nagyepikai művek elemzési szempontjainak alkalmazása a következő regények egyikében: Móra Ferenc: Csilicsali Csalavári Csalavér; Szabó Magda: Tündér Lala; Fekete István: A koppányi aga testamentuma; Fekete István: Bogáncs (Egy kiválasztása kötelező.)

Fogalmak: regény, meseregény vagy ifjúsági regény vagy történelmi regény, az epikai mű szerkezete: előkészítés, cselekmény, fordulat, bonyodalom, tetőpont, megoldás, végkifejlet, helyszín, főszereplő, mellékszereplő

Javasolt tevékenységek

* otthoni olvasás
* közös órai szövegfeldolgozás
* a cselekmény és térszerkezet vizuális megjelenítése analóg vagy digitális médiumban

*6. Év végi összefoglalás, számonkérés*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felelevenítse a tanév során szerzett ismereteit
* elemzőkészsége elmélyüljön
* hiányos ismereteit kiegészítse
* az irodalmi korszakok, művek közötti összefüggéseket jobban átlássa

A témakör tanulása eredményeként a tanuló:

* egységében látja át a tanév anyagát
* értő olvasóként összevetheti a tanult kisepikai és nagyepikai műfajok jellegzetességeit az egyes művek alapján
* még árnyaltabb véleményt tud megfogalmazni a tárgyalt nagyepikai művekben megjelenő problémákkal, jelenségekkel kapcsolatban

Fejlesztési feladatok és ismeretek

* az éves tananyag átismétlése
* rendszerezése

Javasolt tevékenységek

* fogalmak újbóli tisztázása
* verstani és stilisztikai ismeretek közös ismétlése
* a legjelentősebb életművek és nagyepikai alkotások projectmunkában való áttekintése